શ્રાવણ મહિનાની શરૂઆત થતા જાણે તહેવારોની વણઝાર શરૂ થઈ જાય છે. આજથી ગણેશોત્સવની શુભ શરૂઆત થઈ ગઈ છે. દ્વારકાની ગલીએ ગલીએ ભકતો દ્વારા ગણેશજીની પ્રતિમા સ્થાપીત કરી સપ્તાહ સુધી ઢોલ નગારા સાથે પ્રથમ દેવની ઉપાધી જેને પ્રાપ્ત કરી છે. જેની સૌથી પ્રથમ આરાધના કરવામાં આવે છે. તેવા લંબોધરાય, રિધ્ધિ સિધ્ધિના પતિ, દેવોના દેવ મહાદેવના પ્રીય એવા દુંદાણા ગણપતિની આરતી પ્રાર્થના સાથે કરાય છે. આમ તો ગણેશોત્સવ મહારાષ્ટ્રનો પ્રમુખ તહેવાર ગણાય છે. પરંતુ ફીલ્મોમાં ખાસ ઉપસ્થિત દ્વારા સમસ્ત ભારત વર્ષમાં ધામધુમથી ઉજવાય છે. ગણપતિની મૂર્તિ બનાવનાર કલાકારો પૈકી પૂનમ સોલંકીએ જણાવેલ છે કે છેલ્લા છ મહિનાથી આ મૂર્તીનું નિર્માણ કરી છેક રાજસ્થાનથી અહીં દ્વારકા વેચાણ માટે આવીએ છીએ. છ મહિનાની મહેનત બાદ આજરોજ મોટાભાગની મૂર્તીઓનું વેચાણ થઈ જતા ખુબ હરખની લાગણી જાગી છે. દરેક ભકતોને ગણપતિ મહારાજ પુજાઅર્ચના કર્યા બાદ ફળે પરંતુ અમને તો આજ પ્રથમ દિને જ ફળ્યા છે.